BIBLIOTECILE ÎN CIBERSPAŢIU


Procesul de informatizare a bibliotecilor, pe lângã abordãrile pur tehnice, presupune aplicarea unor strategii de valorificare a posibilitãţilor oferite de noile tehnologii. Una dintre aceste strategii se configureazã în jurul deschiderii cãtre exterior prin conectarea la Internet sau, cum spune cineva, prin "internetizarea" bibliotecilor.


Creşterea exponenţialã a numãrului calculatoarelor şi utilizatorilor din reţea (numãrul utilizatorilor din lumea întreagã s-a triplat între anii 1993-1995, ajungând la aproximativ 60 de milioane, pentru anul 2000 previziunile situându-se în jurul cifrei de 250 de milioane de utilizatori)
 face ca fenomenul Internet sã nu poatã fi neglijat, indiferent de opţiunile mai mult sau mai puţin conservatoare ale profesioniştilor domeniului, bibliotecile fiind (sau trebuind să fie?) instituţii "dependente" de public şi de reacţia lui la stimulii informaţionali.


Dincolo de aspectul popularitãţii, caracteristicile spaţiului virtual implicã modificãri de paradigmã la nivelui documentului, utilizatorului, bibliotecarului şi bibliotecii, virtualizarea însemnând "schimbare de identitate, trecere de la o soluţie particularã la o problematicã generalã sau transformare a unei activitãţi speciale şi circumscrise în funcţionare delocalizatã, desincronizatã, colectivizatã"
.


1. Virtualizarea documentului


Documentul electronic prezent în reţea poate fi lecturat din orice colţ al lumii. Utilizatorul nu mai este constrâns de prezenţa într-un anumit spaţiu (localul bibliotecii), de timp (orarul bibliotecii) sau de numãrul de exemplare disponibile dintr-un anumit titlu (acelaşi text poate fi lecturat simultan de un numãr indefinit de utilizatori).


Textul, ca reprezentare vizualã, nu mai este delimitat de marginile foii de hârtie, ci de "marginile" ecranului; ecranul se substituie paginii. Noţiunea de "exemplar" devine caducã, distincţia între original şi copie pierzându-şi orice pertinenţã: în World Wide Web, documentele pot fi substituite prin hyperlegãturi, fiind suficient ca un text sã existe o singurã datã în memoria unui calculator conectat la reţea.


Odatã cu apariţia hypertextului, lectura este simultan scriere: în cursul navigãrii în ciberspaţiu, fiecare utilizator îşi creeazã propriul document virtual, alcãtuit din succesiunea textelor accesate, acest document reflectând traiectul gândirii lui. În plus, în Web fiecare individ sau organizaţie sunt stimulaţi nu numai sã adauge stocului documente proprii, ci şi sã propunã altor utilizatori (cibernauţi) un punct de vedere subiectiv asupra ansamblului, manifestat în special prin legãturile spre exterior inserate în homepage-urile proprii. Astfel, Web-ul, în integralitatea sa, este un imens document virtual în continuã dezvoltare
.


2. Virtualizarea utilizatorului


Utilizatorul nu mai intrã în contact direct cu cei care gestioneazã resursele bibliotecii. Conectat la distanţã, fie accesând OPAC-ul bibliotecii, fie pornind de la homepage-ul acesteia pentru a explora Internet-ul, el beneficiazã de serviciile bibliotecii fãrã a fi atunci, acolo. El nu mai are nume şi fizionomie (nici mãcar permis de bibliotecã...) şi poate fi cu greu înseriat într-o statisticã. Pe cât de dificil era pânã acum sã se determine caracteristicile utilizatorilor bibliotecii, pe atât de precar este în prezent un asemenea demers. Orice utilizator al reţelei este un potenţial utilizator al bibliotecii, ceea ce face ca barierele impuse de împãrţirea tradiţionalã în categorii (biblioteci publice, biblioteci specializate, biblioteci universitare...), cu consecinţele ştiute asupra dreptului de acces al utilizatorilor la resursele lor, sã fie în bunã mãsurã depãşite în favoarea unei reale democraţii a accesului la informaţie
.


3. Virtualizarea bibliotecarului


În Internet, relaţia bibliotecar-utilizator devine virtualã. Spre deosebire însã de utilizatorii virtuali, anonimi  navigând pe oceanul ciberspaţiului, bibliotecarii pot fi "personalizaţi", prin inserarea în homepage-ul bibliotecii a unor informaţii referitoare la oamenii care lucreazã în ea. Ei au astfel ocazia de a-şi promova imaginea şi de a oferi, implicit sau explicit, o privire din interior asupra profesiei pe care o practicã unui public ale cãrui opinii referitoare la aceasta sunt minate adesea de prejudecãţi şi locuri comune.


Virtualizarea bibliotecarului nu constã însã numai în depersonalizarea relaţiei cu beneficiarii activitãţii sale. Rezolvând cereri de informare fãrã sã se ridice din faţa calculatorului, folosind, atunci când existã, informaţia electronicã mai degrabã decât cea tipãritã
, realizând organizãri proprii ale resurselor din Internet (organizãri subiective, dar beneficiind, ca şi în cazul resurselor tradiţionale, de capacitatea sa de evaluare, selectare şi clasificare în sensul larg al termenului), el se transformã în cibertecar
, bibliotecar explorator şi "coautor" al ciberspaţiului.


Pe de altã parte, în Internet orice utilizator se poate transforma în cibertecar, alcãtuindu-şi o paginã personalã deschisã spre resursele din reţea. Pentru aceasta, el parcurge toate etapele lanţului documentar: "achiziţioneazã" documente din reţea (le regãseşte), le "prelucreazã" (descriindu-le, indexându-le, ordonându-le dupã criterii proprii), le "conservã" (prin verificarea periodicã a valabilitãţii locaţiilor - documentele din Internet schimbându-şi deseori adresa sau chiar dispãrând - sau, în cazul salvãrii lor pe calculatorul propriu, prin mãsuri de protecţie specifice fişierelor informatice) şi le "difuzeazã" (prin inserarea de hyperlegãturi în pagina personalã)
.


Toate aceste organizãri subiective, adevãrate minibiblioteci virtuale, ridicã, desigur, problema valorii. Bibliotecile tradiţionale sunt instituţii atestate, care au drept scop diseminarea informaţiilor. Valoarea contribuţiei cibertecarilor "amatori" la dezvoltarea ciberspaţiului este garantatã în primul rând de prestigiul - cultural, ştiinţific, social - de care se bucurã persoanele respective sau instituţiile/organizaţiile din care fac parte. Prezenţa în Internet a unor experţi, a unor personalitãţi din diverse domenii ale cunoaşterii oferã bibliotecarilor şansa unicã de a le folosi resursele inteligenţei, fãrã alt cost decât acela al efortului depus pentru localizarea lor. Existenţa unor bibliotecari care sã facã selecţii în Web, având aceleaşi abilitãţi ca bibliotecarii ce selecteazã documentele tradiţionale, se impune aşadar în noul context.


4. Virtualizarea bibliotecii


Datorită Internet-ului, modelul bibliotecii este extensibil azi la nivel global: o bibliotecã cu milioane de documente, cu milioane de culoare şi milioane de utilizatori, situatã nicãieri şi pretutindeni...


Înscriindu-se în traseele ciberspaţiului, biblioteca îşi pierde zidurile. Pe de o parte, apar biblioteci virtuale, constituite exclusiv din documente electronice, încercând sã reconstruiascã, din cenuşã digitalã, biblioteca din Alexandria. Pe de altã parte, bibliotecile tradiţionale îşi dezvoltã componenta virtualã prin tot ceea ce înseamnã participare activã la reţea (punerea la dispoziţie a accesului la distanţã la catalogul propriu, digitizarea colecţiilor, gestionarea resurselor Internet), fãrã ca aceasta sã însemne atrofierea celorlalte activitãţi specifice.


În pofida previziunilor profeţilor apocaliptici de tot felul sau a vizionarilor care nu vãd dincolo de ecranul calculatorului, biblioteca tradiţionalã nu este ameninţatã cu dispariţia. Deposedarea informaţiei, în cazul comunicãrii electronice, de caracterul ei emoţional, instabilitatea resurselor din reţea, dificultatea de a stabili valoarea acestora
, inconvenientele lecturii pe ecran
 fac ca, în continuare, documentele pe suport tradiţional sã fie preferate de majoritatea utilizatorilor.


Aşa cum subliniazã Michael Gorman, cea mai bunã abordare a viitorului bibliotecilor constã în utilitarism: acceptarea calitãţilor şi lipsurilor resurselor dezvoltate datoritã noilor tehnologii, fãrã a ne transforma nici în susţinãtori necondiţionaţi ai acestora, dar şi fãrã a le respinge aprioric, de pe poziţii conservatoare. Abordarea pozitivã constã în a privi fiecare progres în domeniul comunicãrii ca îmbogãţind universul cunoaşterii mai degrabã decât ca pe ceva dãunãtor
.


Într-o lume a informaţiei deseori haoticã, bibliotecarul creeazã şi interpreteazã semne pentru accesul la cunoaştere. Acesta este principalul sãu atu în bãtãlia afirmãrii în societatea viitorului. Idiosincraziile trebuie lãsate în spatele ecranului, pentru a putea proiecta pe el imaginea unor strategii conectate la imperativele unui mâine din ce în ce mai azi. Rândurile de faţã, încercând sã sublinieze câteva dintre transformãrile în curs, sunt o pledoarie în acest sens.

BIBLIOGRAFIE ŞI NOTE

� "Ciberspaţiu = termen inventat de scriitorul William Gibson, în romanul sãu intitulat Neuromancer. Folosit pentru a desemna universul numeric constituit din reţele de calculatoare, în special reţeaua Internet." NETGLOS-francais. http://wwli.com/translation/netglos/glossary/french.html


� JACKSON-LEE, Sheila. Computer security enhancement act of 1997. În: Congressional record, vol.143, nr.123, 16 sept. 1997, p.H7293-7298 http://thomas.loc.gov/cgi-bin/query/R?r105:FLD001:H07297:


� LEVY, Pierre. Qu'est-ce que le virtuel? Paris: La Découverte, 1995, p.31


� Ibidem, p.45


� În general, accesul la anumite resurse, cum ar fi bazele de date comerciale, este permis numai utilizatorilor specifici.


� Catherine Lavalée, responsabil al serviciilor documentare la Coopérative de services télématiques, Centre René-Lévesque, se recomandã în pagina personalã ca fiind un specialist în informare pe biroul cãruia nu poate fi gãsitã nici o hârtie... (http://www.cam.org-clap/cat.html).


� În locul termenului bibliotecar, transmiţãtor, prin paradigma lui, a unei anumite imagini culturale, dar considerat inadecvat pentru a reflecta transformãrile generate de reţeaua Internet, este propus termenul cibertecar (cybérthécaire sau cybérothécaire în francezã, cyberlibrarian sau cybrarian în englezã), pentru a desemna bibliotecarii care îşi desfãşoarã activitatea în ciberspaţiu. În literatura de specialitate mai este întâlnitã şi sintagma bibliotecar Internet (Internet librarian).


� Transformarea utilizatorilor în cibertecari este numai un simptom al eterogenezei specifice procesului de virtualizare. În fapt, utilizatorul reţelei poate fi simultan producãtor, consumator şi difuzor de informaţii. Pentru a "publica" în reţea un articol ştiinţific, de exemplu, el nu mai depinde decât de furnizorul de servicii Internet, care-i asigurã conectarea la reţea şi/sau gãzduirea paginii personale. Înmulţirea serverelor care oferã posibilitatea de creare şi gãzduire gratuitã a paginilor Web fãrã caracter comercial face ca, de multe ori, costul financiar al "publicãrii" sã fie aproape de sau egal cu zero.


� Pentru cei mai mulţi utilizatori, cele mai de încredere resurse Internet sunt acelea care au apãrut deja în formã tipãritã - Samuel Demas, apud SOLOCK, Jack. Librarians - Gatekeepers of the Information Age, or the New Luddites: Views from the 116th ALA Conference (http://rs.internic.net/nic-support/nicnews/aug97/ enduser.html). "Garantarea" veridicitãţii şi valorii informaţiilor din reţea se raporteazã deci, cel puţin deocamdatã, la elementele tradiţionale de recunoaştere - de exemplu, în cazul periodicelor electronice, menţionarea comitetului de redacţie, care gireazã, cu prestigiul membrilor sãi, informaţiile prezentate.


� Prejudecata conform cãreia o carte pusã la dispoziţie integral în World Wide Web genereazã probleme legate de copyright şi prejudiciazã vânzarea a fost infirmatã de experienţa unei cunoscute edituri din Washington, National Academy Press, care şi-a publicat în Internet, full-text, cele 1700 de lucrãri din catalogul sãu, înregistrând, aparent paradoxal, o creştere a vânzãrilor cu 17%. "Existã o zicalã: nimeni nu cumpãrã vaca dacã poate avea lapte pe gratis. În ciberspaţiu, însã, ea nu este valabilã. National Academy Press, care editeazã mai ales cãrţi universitare, şi-a dat seama cã cea mai mare parte a cititorilor pe Internet nu parcurg în întregime lucrarea, lectura pe ecran nefiind o experienţã deosebit de plãcutã, ci doar "gustã" câteva pasaje, ca şi cum ar rãsfoi cartea într-o librãrie. Odatã interesul stârnit, scot banii şi comandã volumul. [...] Cât despre copyright, el nu constituie o problemã insurmontabilã, mulţi autori cerând ei înşişi sã beneficieze de aceastã formã eficientã de publicitate." - R.A., Vânzarea cãrţilor prin Internet. În: România literarã, an 30, nr.48, 1997, p.20.


�Apud SOLOCK, Jack, op.cit. 

